CELEX: 32010D0061
Language: lv
Date: 2010-02-02 00:00:00
Title: 2010/61/: Komisijas Lēmums ( 2010. gada 2. februāris ) par Vācijas un Portugāles atsevišķu maksājumu aģentūru grāmatojumu noskaidrošanu attiecībā uz Eiropas Lauksaimniecības virzības un garantiju fonda (ELVGF) Garantiju nodaļas finansētiem izdevumiem 2006. finanšu gadā (izziņots ar dokumenta numuru C(2010) 470)

5.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 34/33
            
         KOMISIJAS LĒMUMS
   (2010. gada 2. februāris)
   par Vācijas un Portugāles atsevišķu maksājumu aģentūru grāmatojumu noskaidrošanu attiecībā uz Eiropas Lauksaimniecības virzības un garantiju fonda (ELVGF) Garantiju nodaļas finansētiem izdevumiem 2006. finanšu gadā
   (izziņots ar dokumenta numuru C(2010) 470)
   (Autentisks ir tikai teksts vācu un portugāļu valodā)
   (2010/61/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu (1) un jo īpaši tās 7. panta 3. punktu,
   ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (2) un jo īpaši tās 32. pantu,
   apspriedusies ar Fonda komiteju,
   tā kā:
   
               (1)
            
            
               Ar Komisijas Lēmumu 2007/327/EK (3) un 2008/394/EK (4) ir veikta visu maksājumu aģentūru grāmatojumu noskaidrošana par 2006. finanšu gadu, izņemot Vācijas maksājumu aģentūras “Bayern-Umwelt”, Itālijas maksājumu aģentūras “ARBEA” un Portugāles maksājumu aģentūras “IFADAP” grāmatojumus.
            
         
               (2)
            
            
               Pēc jaunas informācijas saņemšanas un papildu pārbaudēm Komisija tagad var pieņemt lēmumu par Vācijas maksājumu aģentūras “Bayern-Umwelt” un Portugāles maksājumu aģentūras “IFADAP” iesniegto grāmatojumu pilnīgumu, precizitāti un ticamību.
            
         
               (3)
            
            
               Komisijas 1995. gada 7. jūlija Regulas (EK) Nr. 1663/95, ar ko nosaka sīki izstrādātus noteikumus par to, kā piemērot Padomes Regulu (EK) Nr. 729/70 attiecībā uz ELVGF Garantiju nodaļas grāmatojumu noskaidrošanas procedūru (5), 7. panta 1. punkta otrajā daļā ir noteikts, ka summu, kas saskaņā ar pirmajā daļā minēto lēmumu par grāmatojumu noskaidrošanu ir atgūstama no katras dalībvalsts vai izmaksājama katrai dalībvalstij, nosaka, atskaitot attiecīgajā finanšu gadā, t. i., 2006. gadā, veiktos avansa maksājumus no attiecīgajā finanšu gadā atzītajiem izdevumiem saskaņā ar pirmo daļu. Šīs summas jāatvelk no avansa maksājumiem vai jāpieskaita tiem, grāmatojot pret izdevumiem otrajā mēnesī pēc tā mēneša, kurā ir pieņemts grāmatojumu noskaidrošanas lēmums.
            
         
               (4)
            
            
               Saskaņā ar Regulas (EK) Nr. 1290/2005 32. panta 5. punktu, ja līdzekļus pēc pārkāpuma neatgūst četros gados pēc pirmās administratīvās vai tiesas konstatācijas vai – gadījumos, kad atgūšanai veic tiesvedību attiecīgās valsts tiesā, – astoņos gados pēc tās, 50 % no neatgūšanas finansiālajām sekām sedz attiecīgā dalībvalsts un 50 % sedz no Kopienas budžeta. Ar minētās regulas 32. panta 3. punktu dalībvalstīm uzlikts pienākums kopā ar gada pārskatiem iesniegt Komisijai kopsavilkuma ziņojumu par līdzekļu atgūšanas procedūrām, kas uzsāktas pārkāpumu dēļ. Komisijas 2006. gada 21. jūnija Regulā (EK) Nr. 885/2006, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1290/2005 attiecībā uz maksājumu aģentūru un citu struktūru akreditāciju un ELGF un ELFLA grāmatojumu noskaidrošanu (6), ir paredzēti sīki izstrādāti noteikumi par dalībvalstu pienākumu paziņot par atgūstamajām summām. Minētās regulas III pielikumā ir sniegti paraugi 1. un 2. tabulai, kas dalībvalstīm jāiesniedz 2007. gadā. Pamatojoties uz dalībvalstu aizpildītajām tabulām, Komisijai jānolemj par neatgūšanas finansiālajām sekām attiecībā uz pārkāpumiem, kas ir senāki par četriem vai attiecīgi astoņiem gadiem. Šis lēmums neskar turpmākos lēmumus par atbilstību, kurus pieņem saskaņā ar Regulas (EK) Nr. 1290/2005 32. panta 8. punktu.
            
         
               (5)
            
            
               Saskaņā ar Regulas (EK) Nr. 1290/2005 32. panta 6. punktu dalībvalstis var pieņemt lēmumu neturpināt atgūšanu. Šādu lēmumu var pieņemt vienīgi tādos gadījumos, ja līdzekļu atgūšanas izmaksas, kas jau radušās vai kas varētu rasties, pārsniedz atgūstamo līdzekļu summu vai ja atgūšana izrādās neiespējama debitora vai juridiski par pārkāpumu atbildīgās personas maksātnespējas dēļ, kas ir konstatēta un apstiprināta saskaņā ar attiecīgās dalībvalsts tiesību aktiem. Ja šādu lēmumu pieņem četros gados pēc pirmās administratīvās vai tiesas konstatācijas vai – gadījumos, kad atgūšanai veic tiesvedību attiecīgas valsts tiesā, – astoņos gados pēc tās, 100 % no neatgūšanas finansiālajām sekām sedz no Kopienas budžeta. Regulas (EK) Nr. 1290/2005 32. panta 3. punktā minētajā kopsavilkuma ziņojumā norāda summas, attiecībā uz kurām dalībvalsts ir pieņēmusi lēmumu neturpināt atgūšanu, un šāda lēmuma pamatojumu. Attiecīgās dalībvalstis šīs summas nesedz, un tāpēc tās jāsedz no Kopienas budžeta. Šis lēmums neskar turpmākos lēmumus par atbilstību, ko pieņem saskaņā ar minētās regulas 32. panta 8. punktu.
            
         
               (6)
            
            
               Veicot attiecīgo maksājumu aģentūru grāmatojumu noskaidrošanu, Komisijai jāņem vērā summas, kas no attiecīgajām dalībvalstīm jau ir ieturētās, pamatojoties uz Lēmumu 2007/327/EK un Lēmumu 2008/394/EK.
            
         
               (7)
            
            
               Saskaņā ar Regulas (EK) Nr. 1258/1999 7. panta 3. punkta otro daļu un Regulas (EK) Nr. 1663/95 7. panta 1. punktu šis lēmums neskar Komisijas vēlāk pieņemtos lēmumus, ar kuriem izslēdz no Kopienas finansējuma izdevumus, kas nav veikti saskaņā ar Kopienas noteikumiem,
            
         IR PIEŅĒMUSI ŠO LĒMUMU.
   1. pants
   Ar šo lēmumu ir noskaidroti Vācijas maksājumu aģentūras “Bayern-Umwelt” un Portugāles maksājumu aģentūras “IFADAP” grāmatojumi attiecībā uz Eiropas Lauksaimniecības virzības un garantiju fonda (ELVGF) Garantiju nodaļas finansētiem izdevumiem 2006. finanšu gadā.
   Pielikumā ir norādītas summas, kas saskaņā ar šo lēmumu ir atgūstamas no attiecīgajām dalībvalstīm vai tām izmaksājamas, tostarp tās summas, kuras radušās Regulas (EK) Nr. 1290/2005 32. panta 5. punkta piemērošanas rezultātā.
   2. pants
   Šis lēmums ir adresēts Vācijas Federatīvajai Republikai un Portugāles Republikai.
   
      Briselē, 2010. gada 2. februārī
      
         
            Komisijas vārdā –
         
            Komisijas locekle
         
         Mariann FISCHER BOEL
      
   
   
      (1)  OV L 160, 26.6.1999., 103. lpp.
   
      (2)  OV L 209, 11.8.2005., 1. lpp.
   
      (3)  OV L 122, 11.5.2007., 51. lpp.
   
      (4)  OV L 139, 29.5.2008., 22. lpp.
   
      (5)  OV L 158, 8.7.1995., 6. lpp.
   
      (6)  OV L 171, 23.6.2006., 90. lpp.
   
      PIELIKUMS
      
         MAKSĀJUMU AĢENTŪRU GRĀMATOJUMU NOSKAIDROŠANA
      
      
         2006. FINANŠU GADS
      
      
         Summa, kas atgūstama no dalībvalsts vai tai izmaksājama
      
      
         NB! 2010. gada nomenklatūra: 05 07 01 06, 05 02 16 02, 67 01, 67 02, 68 03.
      
                  DV
               
               
                   
               
               
                  2006. g. – Izdevumi/piešķirtie ieņēmumi maksājumu aģentūrām, kuru grāmatojumi ir
               
               
                  Kopā a + b
               
               
                  Samazinātie vai apturētie maksājumi par visu finanšu gadu (1)
                  
               
               
                  Samazinājumi saskaņā ar Regulas (EK) Nr. 1290/2005 32. pantu
               
               
                  Kopā, ieskaitot samazinātos vai apturētos maksājumus
               
               
                  Dalībvalstij veiktie maksājumi finanšu gadā
               
               
                  Summa, kas atgūstama no dalībvalsts (–) vai maksājama dalībvalstij (+)
               
               
                  Summa, kas atgūstama no dalībvalsts (–) vai maksājama dalībvalstij (+) atbilstīgi Lēmumam 2007/327/EK
               
               
                  Summa, kas atgūta no dalībvalsts (–) vai izmaksāta dalībvalstij (+) atbilstīgi Lēmumam 2008/394/EK
               
               
                  Summa, kas atgūstama no dalībvallsts (–) vai izmaksājama dalībvalstij (+) saskaņā ar šo lēmumu (2)
                  
               
            
                  noskaidroti
               
               
                  atdalīti
               
            
                  = izdevumi/piešķirtie ieņēmumi, kas deklarēti gada deklarācijā
               
               
                  = kopā izdevumi/piešķirtie ieņēmumi ikmēneša deklarācijās
               
            
                   
               
               
                   
               
               
                  a
               
               
                  b
               
               
                  c = a + b
               
               
                  d
               
               
                  e
               
               
                  f = c + d + e
               
               
                  g
               
               
                  h = f – g
               
               
                  i
               
               
                  i'
               
               
                  j = h – i – i'
               
            
                  DE
               
               
                  EUR
               
               
                  6 543 354 057,67
               
               
                  0,00
               
               
                  6 543 354 057,67
               
               
                  –15 751,26
               
               
                  –22 076 833,17
               
               
                  6 521 261 473,24
               
               
                  6 543 392 477,21
               
               
                  –22 131 003,97
               
               
                  –22 062 685,96
               
               
                  –68 318,01
               
               
                  0,00
               
            
                  PT
               
               
                  EUR
               
               
                  948 006 804,65
               
               
                  0,00
               
               
                  948 006 804,65
               
               
                  –79 408,17
               
               
                  –1 169 114,34
               
               
                  946 758 282,14
               
               
                  946 441 751,51
               
               
                  316 530,63
               
               
                  704 425,08
               
               
                  0,00
               
               
                  – 387 894,45
               
            
         
      
                  DV
               
               
                   
               
               
                  Izdevumi (3)
                  
               
               
                  Piešķirtie ieņēmumi (3)
                  
               
               
                  Cukura fonds
               
               
                  32. pants (= e)
               
               
                  Kopā (= j)
               
            
                  Izdevumi (4)
                  
               
               
                  Piešķirtie ieņēmumi (4)
                  
               
            
                  05 07 01 06
               
               
                  67 01
               
               
                  05 02 16 02
               
               
                  68 03
               
               
                  67 02
               
            
                  k
               
               
                  l
               
               
                  m
               
               
                  n
               
               
                  o
               
               
                  p = k + l + m + n + o
               
            
                  DE
               
               
                  EUR
               
               
                  0,00
               
               
                  0,00
               
               
                  0,00
               
               
                  0,00
               
               
                  0,00
               
               
                  0,00
               
            
                  PT
               
               
                  EUR
               
               
                  – 279 281,98
               
               
                  0,00
               
               
                  0,00
               
               
                  0,00
               
               
                  – 108 612,47
               
               
                  – 387 894,45
               
            
         (1)  Samazinātie un apturētie maksājumi ir tie paši, kas ņemti vērā maksājumu sistēmā, kuriem pievienotas jo īpaši korekcijas par maksājumu termiņu neievērošanu 2006. gada augustā, septembrī un oktobrī.
      
         (2)  Lai aprēķinātu summu, kas atgūstama no dalībvalsts vai tai izmaksājama, ņem vērā gada deklarācijā norādīto noskaidroto izdevumu kopējo summu (a sleja) vai ikmēneša deklarācijās norādīto atdalīto izdevumu kopējo summu (b sleja).
      Piemērojamais maiņas kurss: Regulas (EK) Nr. 883/2006 7. panta 2. punkts.
      
         (3)  Ja piešķirto ieņēmumu daļa ir par labu dalībvalstij, tā jādeklarē 05 07 01 06. postenī.
      
         (4)  Ja piešķirto ieņēmumu daļa Cukura fondā ir par labu dalībvalstij, tā jādeklarē 05 02 16 02. postenī.
      
         NB! 2010. gada nomenklatūra: 05 07 01 06, 05 02 16 02, 67 01, 67 02, 68 03.